Rasmus Mägi

pisi|255x255px|Rasmus Mägi Oslos Bisletti mängudel 2024. aastal
Rasmus Mägi (sündinud 4. mail 1992) on Eesti tõkkejooksja. Ta on nimetatud Eesti 2014., 2016. ja 2021. aasta meessportlaseks.

Haridus
Mägi lõpetas 2011. aastal Miina Härma Gümnaasiumi. Ta õpib alates aastast 2021 Tartu Ülikoolis psühholoogiat.Rasmus Mägi meenutas olümpiat: selles kogemuses on midagi hästi poeetilist sport.err.ee, 19.detsember 2021 

Sportlaskarjäär
Mägi on kuulunud aastast 2010 Eesti koondisse. 28. juunil 2012 püstitas ta Helsingis kergejõustiku EMil 400 m tõkkejooksus Eesti rekordi 49,54.Peep Pahv, Rekordimees Mägi: viimastel meetritel oli hull minek sees, Postimees, 28. juuni 2012.Rasmus Mägi rühkis võimsa lõpuga Euroopa viiendaks!, Õhtuleht Online, 29. juuni 2012. 11. juunil 2013 parandas ta rekordit ja sai aja 49,51. 2013. aastal võitis Mägi U23 Euroopa meistrivõistlustel Eesti rekordiga 49,19 pronksmedali.TUBLI! Rasmus Mägi võitis Eesti rekordiga pronksmedali, hõbeda kaotas fotofinišiga Delfi Sport, 13. juuli 2013. 2014. aastal sai ta Euroopa meistrivõistlustel hõbemedali; poolfinaalis püstitas ta Eesti rekordi 48,54.

Mägi esindas Eestit 2012., 2016., 2020. ja 2024. aasta suveolümpiamängudel. 2016. aasta suveolümpiamängudel Rio de Janeiros sai ta finaalis kuuenda koha, püstitades Eesti rekordi 48,40. 2020. aasta suveolümpiamängudel Tokyos sai ta Eesti rekordiga 48,11 seitsmenda koha. 2024. aasta suveolümpiamängudel Pariisis kukkus ta finaalis ja sai ajaga 52,53 seitsmenda koha.

2022. aasta juunis Turus, Paavo Nurmi mängudel püstitas ta Eesti 400 meetri tõkkejooksu rekordi 47,82.Rasmus Mägi püstitas Eesti rekordi ERR, 14. juuni 2022. 2022. aasta Eesti meistrivõistlustel püstitas Mägi 400 m jooksus Eesti rekordi 45,35.

Ta on kuulunud 4 x 400 m teatejooksus tulemusega 3.08,16 (2011) ning 3.06,07 (2015), 100 + 200 + 300 + 400 m teatejooksus tulemusega 1.54,39 (2016) ja 4 x 400 m segateatejooksus tulemusega 3.19,47 (2023) Eesti rekordi püstitanud võistkonda.

Mägi on võitnud aastatel 2013, 2015, 2021 ja 2023 Euroopa võistkondlikel meistrivõistlustel kergejõustikus esiliigas 400 m tõkkejooksus esikoha. 

Ta on tulnud 8 korral 400 m jooksus (2012, 2016–18, 2020–22, 2024) ja 5 korral 400 m tõkkejooksus (2014–15, 2018, 2023–24) Eesti meistriks ning 4 korral 400 m (2010–13) ja 1 korra 200 m jooksus (2011) ning kaugushüppes (2012) Eesti sisemeistriks.

Isikliku rekordi areng
Välisrekordid
400 m tõkkejooks
 49,98, 7. juuni 2012, HuelvaRasmus Mägi jooksis Hispaanias isiklikuks rekordiks 49,98, err.ee, 8. juuni 2012.
 49,54 (ER), 28. juuni 2012, Helsingi 
 49,51 (ER), 11. juuni 2013, Bellinzona
 49,19 (ER), 13. juuli 2013, Tampere (tulemus Euroopa hooaja edetabelis 5.)
 48,87 (ER), 17. juuni 2014, Ostrava
 48,77 (ER), 3. august 2014, Tallinn
 48,54 (ER), 13. august 2014, Zürich (tulemus Euroopa hooaja edetabelis 2. ja maailmas 6.)
 48,40 (ER), 18. august 2016, Rio de Janeiro (Euroopa hooaja edetabelis 3. ja maailmas 8.)
 48,36 (ER), 1. august 2021, Tokyo
 48,11 (ER), 3. august 2021, Tokyo (Euroopa hooaja edetabelis 4. ja maailmas 10.)
 47,82 (ER), 14. juuni 2022, Turu (Euroopa hooaja edetabelis 3. ja maailmas 8.)

400 m jooks
46,26, 8. august 2020, Tallinn
45,45 (ER), 26. juuni 2021, Tallinn
45,35 (ER), 25. juuni 2022, Tallinn

Isiklikku
Teda treenivad vanemad Taivo ja Anne Mägi (endine kergejõustiklane Anne Sookael).
Tema õde Maris Mägi on samuti olnud edukas kergejõustiklane, poolõde Kadri Jukk on võimleja.

Tema elukaaslane on endine seitsmevõistleja Grit Šadeiko.Rasmus Mägi ja Grit Šadeiko vihjavad lapseootusele salapärase fotoga elu24.postimees.ee, 10. september 2025

Tunnustus
 2013 – Eesti Vabariigi spordipreemia (silmapaistva sportliku edu eest 400 m tõkkejooksus 2012. aastal), Tartu linna parim meessportlane
 2014 – Eesti parim meessportlane, Eesti parim meeskergejõustiklane, Tartu linna parim meessportlane
 2015 – Eesti Vabariigi spordipreemia
 2016 – Eesti parim meessportlane, Tartu linna parim meessportlane, Tartumaa parim meessportlane
 2016 – tema jalajäljed valati Tartu Teerajajate alleel pronksiMika Keräneni ja Rasmus Mägi jalajäljed valatakse pronksi tartu.postimees.ee 
 2017 – Eesti Vabariigi spordipreemia (eduka esinemise eest Rio de Janeiro olümpiamängudel 2016. aastal)
 2020 – Tartu linna parim meessportlane
 2021 – Eesti parim meessportlaneAasta meessportlane Rasmus Mägi: mul on olnud eriline privileeg olla nii Mägi, aga samal ajal ka mäge vallutada sport.postimees.ee, 29. detsember 2021, Eesti parim meeskergejõustiklane, Tartu linna parim meessportlane
 2021 – Eesti Vabariigi spordipreemiaSpordi elutööpreemia pälvisid Kaarel Zilmer ja Mart Siliksaar sport.err.ee, 10. veebruar 2022, Tartumaa parim meessportlane
 2022 – Tartu linna parim meessportlaneTartu linna 2022. aasta parimad sportlased on Rasmus Mägi ja Kristin Kuuba tartu.ee, 12. jaanuar 2023, Tartumaa parim meessportlane

Viited

Välislingid



Galerii: kaunitarid ja Rasmus Mägi teenisid välja stipendiumi, Postimees.ee, 19. november 2014
 Kaspar Ruus. Rasmus Mägi: minu kõige suurem saavutus on see, et olen suutnud iseendaks jääda sport.delfi.ee, 11 august 2024

Kategooria:Eesti tõkkejooksjad
Kategooria:Miina Härma Gümnaasiumi vilistlased
Kategooria:Sündinud 1992